Nordea utvider bitcoin-forbudet for ansatte

Nordens største bank har utvidet forbudet mot kryptovaluta blant ansatte.

SKEPTISKE: Nordea har lenge vært en av bankene som har vært svært negative til bitcoin, og fraråder både ansatte og kunder å handle all form for kryptovaluta. Vis mer byoutline Foto: Ints Kalnins Reuters

Publisert: Oppdatert: 22. januar 2018 16:02 , Publisert: 22. januar 2018 13:25

Nordea utvider forbudet mot å handle med bitcoin til å gjelde samtlige av bankens 31.000 ansatte.

Det bekrefter Nordea mandag formiddag.

– Kryptovaluta er ikke regulert og underlagt offentlig tilsyn. Årsaken er at handel med kryptovaluta er forbundet med risiko, samt at det også kan være forbundet med kriminalitet, sier kommunikasjonssjef Synne Ekrem.

Før helgen skrev E24 at bankens ansatte for storkunder hadde fått tilsvarende forbud.

Ekrem sier forøvrig hun ikke har hørt om noe bitcoin-forbud for Nordeas kunder.

Det var den danske avisen Børsen som først omtalt det utvidede forbudet.

Les også Nordea forbyr tusenvis av ansatte å handle bitcoin

Avviste storforbud

DNB: Ingen planer om forbud

Les også Nordeas blokkjedesjef: Tror kryptokrakk vil utløse regulering

Hos hovedkonkurrent DNB finnes det imidlertid ikke noe kryptovalutaforbud i det hele tatt – ei heller andre interne kjøreregler for kryptovaluta-handel.

– Vi har ikke laget noen generelle regler på dette så langt, opplyser informajonssjef Even Westerveld i DNB til E24.

Han mener dagens regler fremdeles fungerer bra.

– Vi har gode regler for egenhandel som vi mener er dekkende så langt, så dette står ikke på agendaen nå, nei, svarer DNB-toppen.

Her kan du lese mer om Nordea Bitcoin Digital valuta Bank